Na temelju zaključka Gradonačelnika od 16.05. 2022. godine, Grad Rijeka - Odjel za gradsku samoupravu i upravu objavljuje slijedeći

**JAVNI NATJEČAJ ZA PRODAJU RABLJENIH VOZILA**

**OŠASNA IMOVINA**

**I. PREDMET PRODAJE**

Predmet prodaje putem ovoga Javnog natječaja su rabljena vozila koja su kao ošasna imovina prešli u vlasništvu Grada Rijeke, i to kako slijedi:

|  |  |  |  |  |  |  |
| --- | --- | --- | --- | --- | --- | --- |
| **Redni broj** | **Marka, tip, model, vrsta** | **Godina proizvodnje** |  **Broj šasije** | **Napomena** | **Početna cijena (kn)** | **Jamčevina(kn)** |
| 1. |  ROVER tip 214 model I | 1996. | SARRFMNHMAD061642 | Neregistriran,nije u voznom stanju  |  1.017,48 | 100,00 |
|  2. | FORD KA | 2001. | WF0BXXWPRB1U11687  | Neregistriran, nije u voznom stanju  |  1.396,27 |  100,00 |

U početnu cijenu uključen je i porez na dodanu vrijednost (PDV).
Vozila se prodaju zasebno.

**II. NAČIN PRODAJE**

Prodaja će se izvršiti po načelu „viđeno-kupljeno“.

**III. UVJETI PRODAJE**

Prodaja se vrši prikupljanjem pisanih ponuda uz prethodnu uplatu jamčevine po vozilu za koje se dostavlja ponuda, na račun depozita Grada Rijeke, IBAN HR3224020061500265860, koji se vodi kod Erste&Steiermarkische bank d.d., Rijeka, svrha uplate „jamčevina za kupnju vozila“. Pri uplati jamčevine obavezno upisati poziv na broj HR00 OIB PONUDITELJA.

Ponude za koje ne bude uplaćena jamčevina neće biti razmatrane.
Ponuditeljima čija ponuda ne bude prihvaćena, jamčevina će biti vraćena najkasnije u roku 30 dana od dana otvaranja pisanih ponuda.
Ponuditelju s kojim bude sklopljen ugovor o prodaji, jamčevina se uračunava u kupoprodajnu cijenu.
Prodaja vozila se obavlja po načelu „viđeno – kupljeno“, što isključuje sve naknadne prigovore kupca.
Ponuditelj snosi sve troškove koji se odnose na pripremanje i podnošenje ponuda. Grad Rijeka ni u kojem slučaju nije odgovoran niti obavezan Ponuditelju nadoknaditi troškove, bez obzira na način vođenja i konačni rezultat postupka javnog natječaja. Pored ugovorene cijene kupac snosi i sve porezne i druge zavisne troškove.
Nakon što dobije obavijest o prihvaćanju njegove ponude, odabrani ponuditelj obavezan je s Gradom sklopiti ugovor o kupoprodaji vozila u roku od 15 dana od dana dostave obavijesti o prihvaćanju njegove ponude, te u roku od 15 dana od dana sklapanja ugovora o kupoprodaji vozila platiti kupoprodajnu cijenu, umanjenu za iznos uplaćene jamčevine.
Ukoliko odabrani ponuditelj ne potpiše ugovor o kupoprodaji vozila u roku od 15 dana od dana dostave obavijesti o prihvaćanju ponude ili ne uplati ugovoreni iznos u roku od 15 dana od dana potpisivanja ugovora o kupoprodaji vozila, smatrati će se da je odustao od ponude te gubi pravo na povrat uplaćene jamčevine, a sljedeći ponuditelj biti će pozvan na sklapanje ugovora o kupoprodaji vozila.

Podnošenjem ponude ponuditelj je izričito suglasan da Grad Rijeka može prikupljati, koristiti i dalje obrađivati dostavljene podatke u svrhu provedbe postupka javnog prikupljanja ponuda, sukladno propisima o zaštiti osobnih podataka.

**IV. SADRŽAJ PONUDE**

Ponuda mora sadržavati:

1. naziv društva, adresu sjedišta i OIB za pravne osobe (priložiti izvod iz sudskog, obrtnog ili drugog registra), odnosno ime i prezime, prebivalište i OIB za fizičke osobe (priložiti presliku osobne iskaznice),
2. ime i prezime osobe za kontakt s brojem telefona i e-mail adresom,
3. dokaz o uplaćenoj jamčevini,
4. podatak o broju računa za povrat jamčevine sudionicima čije ponude ne budu prihvaćene,
5. naznaku automobila za koji se natječe (s rednim brojem i brojem šasije),
6. ponuđenu cijenu.

Ponuditelji se mogu javiti za kupnju jednog ili više vozila koja su predmet prodaje, pri čemu su za svako vozilo za koje podnose ponudu dužni platiti jamčevinu, te u ponudi iskazati ponuđenu cijenu za svako vozilo zasebno.

**V. ROK ZA DOSTAVU PONUDE**

Rok za dostavu ponude je **27.05. 2022. godine u 9,00 sati.**
Otvaranje ponuda održati će se dana 27.05. 2022. godine u 10,00 sati u prostorijama Grada Rijeke, Trpimirova 2/IV.
Ponude se dostavljaju u pisanom obliku, u zatvorenoj omotnici, preporučenom poštom ili osobno na adresu Grad Rijeka, Korzo 16, 51000 Rijeka, s naznakom „PONUDA ZA KUPNJU VOZILA BR. (ovdje se unosi redni broj iz tablice) – NE OTVARATI“.
Danom i satom predaje ponude smatra se dan i sat zaprimanja ponuda. Ponude predane nakon navedenog roka nisu valjane.

**VI. VALJANOST I IZBOR NAJPOVOLJNIJE PONUDE**

Valjanost ponude treba biti 30 dana od dana otvaranja ponuda.
Najpovoljnijom ponudom smatra se ponuda s najvišom ponuđenom cijenom.
Ukoliko dva ili više ponuditelja ponude isti najviši iznos kupoprodajne cijene daljnji postupak će se provesti provođenjem postupka javnog nadmetanja te će o mjestu, danu i satu održavanja postupka javnog nadmetanja biti posebno obaviješteni pisanim putem.
Grad Rijeka zadržava pravo poništavanja objavljenog natječaja u cijelosti u svakoj fazi postupka, bez posebnog obrazloženja.

**VII. OSTALO**

Za sve dodatne informacije i dogovor oko pregleda vozila koja su predmet ovog natječaja zainteresirani mogu dobiti na broj telefona 051/209-470 u periodu od 18.05. do 26.05.2022. godine od 8,30 do 13,00 sati.